呢隻同大至尊一樣 都係前岳伯仁戰馬!
2024年04月04日 22:19
東網電視
更多新聞短片
今屆打吡大賽堅係扣人心弦,葉廐「大至尊」最後階段加入戰團,結果沿途大墮後靠潘頓神級走位奠勝,時間造到2分鐘以內打破打吡紀錄,呢隻出自岳伯仁嘅自購馬,堅係起晒朵,就算係跑亞軍飲恨的「錶之銀河」,由1400米大幅跳上2000米,兼且直路冇位要轉跑線,拉士都可以衝到全場最快的22秒40,都唔簡單呀,而另一匹伍廐馬「嘉應傳承」快步速玩大逃都差啲帶到只輸4分3馬位,今屆打吡三甲馬都唔好話唔犀利。
嚟緊周日尾場賽事,於打吡大戰追入第5的羅廐馬「難以置信」,就會重返三班跑2000米,提提各位,呢隻都係前岳伯仁戰駒,曾在皇家雅士谷賽期角逐英皇佐治五世錦標,並響莫雅胯下得一席第3,今鋪雖然要孭到135磅出戰,但逾千二磅大大隻阻力料不大,恃卡士應該可以打開在港勝門了。